‘We will respect his mandate nga indi magpasulod sa ila public market’ – Anilao Mayor Nathalie Ann Debuque sa pagdumili ni Btac. Nuevo Mayor Bryant Paul Biron sa mga taga-Anilao nga magsulod sa merkado sang banwa – Aksyon Radyo Iloilo\nAnilao, Iloilo–Gina-respeto ni Anilao Mayor Nathalie Ann Debuque ang desisyon ni Barotac Nuevo Mayor Bryant Paul Biron nga nagadumili sa mga taga-Anilao nga magsulod sa merkado sang banwa.\nKasunod ini sang nag-positibo sa COVID-19 nga taga-Anilao.\nSuno kay Debuque nahangpan niya nga ginapanumdom lang ni Biron ang safety sang mga Barotacnon.\nGinpahayag niya nga sa ila naman merkado nagapamakal ang mga taga-Anilao.\nGinpaathag niya man nga wala nagakahulugan nga infected sang virus ang mga taga-Anilao bangud wala sang exposure sa iban nga mga pumuluyo ang pasyente.\nMaayo na ang kondisyon sang pasyente suno sa iya nga na yara subong sa ospital.\nWala naman sang problema para kay Debuque kun sa Facebook post ginpaagi ni Biron ang anunsyo bangud suno sa iya, kinahanglan man ini nga mahibaluan gilayon sang kadam-an.